Foto: Davlat bojxona qo‘mitasi axborot xizmati Toshkent xalqaro aeroportida bojxonachilar 300 ming AQSh dollaridan ziyod naqd xorijiy valutani daftar varaqlari orasiga va kiyimlariga yashirib, olib chiqishga uringan 2 nafar shaxsni to‘xtatib qoldi. Davlat bojxona qo‘mitasi axborot xizmatining xabar berishicha, fuqarolar xorij valutasini daftar varaqlari orasiga joylashtirib olib chiqib ketishga uringan. «Batafsil reportaj bugun telekanallarning kechki informatsion dasturlarida hamda Davlat bojxona qo‘mitasining ijtimoiy tarmoqlardagi sahifalarida namoyish qilinadi», - deyiladi xabarda. Avvalroq, Toshkentda 286 ming dollardan ortiq pulni yeguliklar orasiga yashirib, bojxonadan olib o‘tishning oldi olinganligi xabar qilingan edi.